King-scoring i Bournemouth-seier: – Han fortjener dette
På stillingen 1-1 presset 24-åringen frem en Swansea-feil, mottok en pasning av Max Gradel og dunket inn ledermålet i det nærmeste hjørnet bare minutter etter hvilen. Nordmannen feiret med å sutte på tommelen – trolig til ære for sin nyfødt sønn – men gleden ble kortvarig. Et lite kvarter senere utlignet nemlig Gylfi Sigurdsson for Swansea, og lagene var like langt. 26-åringen fikk ballen rundt ellevemetersmerket og smalt ballen i nettaket forbi en sjanseløs Artur Borud i Bournemouth-målet, men hjemmelaget hadde mer på lager. Steve Cook headet inn 3-2 da et lite kvarter gjensto, og Swansea klarte aldri å svare. – Jeg er veldig glad på Joshuas vegne. Han er en veldig fin fyr som viser godw holdninger og tålmodighet. Han fortjener dette, sier Bournemouth-manager Eddie Howe etter kampen, ifølge NTB.Allerede i åpningen av kampen viste King seg frem. Spissen fikk en gigantmulighet tidlig, men han headet ballen over mål, og bare minutter senere satte han ballen over fra god posisjon igjen. Begge lag slet med å sette sjansene sine, men mot slutten av den første omgangen tok kampen fyr. Swansea-keeper Lukasz Fabianski bokset unna et innlegg, returen havnet hos Maz Gradel opp, som fra spiss vinkel buet ballen opp i lengste hjørne. Ledelsen varte imidlertid ikke lenge. Modou Barrow utlignet på nydelig vis rett etter Gradel-scoringen, og lagene gikk altså i garderoben på 1-1. VG DIREKTE: Vi fulgte kampen minutt for minutt herForrige uke var av det spesielle slaget for nordmannen. Han ble han pappa for første gang, bidro til lagets viktige 2-0-seier over Southampton, og avsluttet uken med å score da Bournemouth vant over Newcastle. I dag fulgte han opp superuken med nok en scoring, og Bournemouth har nå vunnet tre ligakamper på rad. Det begynner å lukte fornyet Premier Leauge-kontrakt av King og co. Lager ligger på 13.-plass med 38 poeng. – Vi tenker vel at 38 poeng bør holde til å sikre plassen, men vi har åtte kamper igjen og skal gi alt for å avslutte sesongen så høyt som mulig, sier matchvinner Cook. VG PLUSS: – Folk kan nok få inntrykk av at jeg er arrogantI dagens andre 16:00-kamp hadde Stoke besøk av Southampton, og gjestenes Graziano Pellè stanget inn en corner etter drøyt ti minutter. Samme mann doblet ledelsen rett før halvtimen var spilt. Måltavlen viste 2-0 favør Southampton til pause. Syv minutter etter pause reduserte Marko Arnautovic for hjemmelaget, men til ingen nytte. Southampton reiser hjem med alle tre poengene og klatrer påå til syvendeplass på tabellen. Stoke er nummer ni. VG DIREKTE: Vi fulgte kampen minutt for minutt her
(Bournemouth-Swansea 3-2) Joshua King (24) scoret i sin andre kamp på rad da Bournemouth vant over Swansea.